Justiitsministeerium Teie: 02.01.2024 nr 8-3/11-1

Suur-Ameerika 1

10122, Tallinn

MTÜ Eesti Filmitööstuse Klaster Meie: 02.02.2024

Saue tn 11

10612, Tallinn

**Arvamus autoriõiguse seaduse seaduseelnõu väljatöötamiskavatsuse kohta**

MTÜ Eesti Filmitööstuse Klaster on 2015. aastal asutatud kollektiivse esindamise organisatsioon, mis koondab 22 Eesti audiovisuaaltööstuses aktiivselt osalevat ettevõtet. Klastri liikmeteks on A Film Eesti, Alexandra Film, Allfilm, Amrion, Apollo Film Productions, Baltic Event, Cuba Films, Filmivabrik, Filmtower, Hansafilm, Homeless Bob Production, Kopli Kinokompanii, Menufilmid, Münchhausen Productions, Nafta Films, Nukufilm, PÖFF, Stellar Film, Tallifornia, Tandem Film, Taska Film ja Three Brothers. Ettevõtteid esindavad ühingus produtsendid.

Käesolevaga MTÜ Eesti Filmitööstuse Klaster esitab arvamuse seaduseelnõu väljatöötamiskavatsuse kohta.

1. **Loovprodutsent**
	1. Euroopa ja Eesti audiovisuaalsektori praktika näitab selgelt, et teose loomise juures töötav füüsilisest isikust produtsent (nn loovprodutsent) annab väga olulise loomingulise panuse teose valmimisse. Loovprodutsent otsib lugusid, koos stsenaristiga arendab stsenaariumit, osaleb sisuliste ja kunstiliste valikute tegemisel ettevalmistuse, tootmise, järeltootmise ja levi protsessis ning valib loomingulise ja tehnilise meeskonna. Loovprodutsent on ainuke filmimeeskonna liige, kes on seotud filmiga idee sünnist määramata ajani. Eestis on loovprodutsent sarnase hariduse ja töökogemusega kui teose režissöör, stsenarist, operaator või kunstnik ning tema loominguline panus on samaväärne teiste autoritega.
	2. Kuivõrd tähtaja direktiiv jätab liikmesriikidele vabaduse määrata režissööri kõrval audiovisuaalse teose kaasautoreid, teeb MTÜ Eesti Filmitööstuse Klaster ettepaneku lisada loovprodutsent kehtiva AutÕS § 33 lg-s 2 nimetatud autorite loetellu.

Lugupidamisega

Elina Litvinova
Juhatuse esimees
MTÜ Eesti Filmitööstuse Klaster